Alexander von Helffreich

Alexander Georg von Helffreich (Venemaal tuntud kui Aleksandr Bogdanovitš, vene keeles Александр Богданович Гельфрейх) (16. (ukj 28. mai) 1826 Lohu mõis – 26. veebruar (ukj 10. märts) 1908 Tallinn) oli baltisaksa päritolu Venemaa keisririigi sõjaväelane (jalaväekindral).

Elulugu
Hariduse omandas Peterburis kaardiväe alampraporštšikute koolis. Teenistust alustas 1845. aastal Preobraženski kaardiväepolgus. 1864. aastaks oli ta tõusnud polkovnikuks. 1864−1868 oli ta Tema Kõrguse kaardiväe kütipataljoni komandör. Järgnevalt ülendati kindralmajoriks ja nimetati Izmailovo kaardiväepolgu komandöriks, kellena teenis 1873. aastani. Aastatel 1873−1876 oli ta 1. kaardiväe jalaväediviisi 3. brigaadi komandör. 1878. aastal ülendati kindralleitnandiks.Lenz, Wilhelm. Deutschebaltisches biographisches Lexikon 1710−1960. Köln-Wien: Böhlau Verlag, 1970, lk 309. 1879−1888 oli ta I armeekorpuse koosseisu kuulunud 37. jalaväediviisi ülem; tema ülemaks oli vürst Alexander Magnus Friedrich Barclay de Tolly-Weymarn (1824–1905). Läks erru jalaväekindrali auastmes.

Mõisavaldused
Talle kuulusid Lohu ja Röa mõis.

Perekond
Tema vanemad olid Gotthard August von Helffreich ja Vasula mõisast pärit Charlotte Wilhelmine Annette von Stiernhielm (1802–1872). Tema ema oli filosoofi ja lingvistika teadusharu looja Georg von Stiernihielmi (1598–1672) järeltulija.

Alexander von Helffreich abiellus 10. veebruaril 1854 Peterburis sõjaväearsti James Wylie (surnud 1850)ka James de Villiers (Яков Васильевич Виллие), olemas ka samanimeline keisri ihuarst James Villiers (1765/68–1854; :ru:Виллие, Яков Васильевич) ja Wera von Arpshofeni tütre Helena Wyliega (1833–1921 Lohu). Abikaasa vend Mihhail Villie (1838–1910) oli akvarellikunstnik ja akadeemik.Юлий Бондаренко: "Михаил Яковлевич Виллие" AKVARELI VILLIE

Sugupuu

Viited

Välislingid

Alexander von Helffreichi eluloolised andmed ja portree saidil palborum.livejournal.com
Erik Amburgeri andmebaas. Nr 68154 saidil amburger.ios-regensburg.de

Kategooria:Baltisaksa sõjaväelased
Kategooria:Eestimaa aadlikud
Kategooria:Helffreichid
Kategooria:Lohu mõisnikud
Kategooria:Venemaa keisririigi jalaväekindralid
Kategooria:Venemaa keisririigi sõjaväelased
Kategooria:Püha Vladimiri II klassi ordeni kavalerid
Kategooria:Püha Vladimiri III klassi ordeni kavalerid
Kategooria:Püha Vladimiri IV klassi ordeni kavalerid
Kategooria:Püha Anna I klassi ordeni kavalerid
Kategooria:Püha Anna II klassi ordeni kavalerid
Kategooria:Püha Stanislavi I klassi ordeni kavalerid
Kategooria:Sündinud 1826
Kategooria:Surnud 1908